[ca] En el marc actual, l'agricultura continua requerint importants volums d'aigua per tal de satisfer les seves necessitats i assolir els nivells de productivitat exigibles per a la pervivència econòmica del sector. Però la competència exercida pel sector industrial i les zones urbanes, pel recurs escàs i limitat que és l'aigua, implica que cada dia sigui més difícil disposar d'un subministrament amb garanties. La utilització d'aigües regenerades per a ús agrícola ajuda a disposar de l'aigua necessària i permet, també, alliberar un important volum d'aigua de major qualitat per a altres usos. No obstant això, l'ús d'aigües regenerades presenta el greu inconvenient de les obturacions als diferents elements dels sistemes de reg localitzat. És per aquest motiu que en la present tesi doctoral s'estudia el comportament d'un sistema de reg localitzat utilitzant aigües residuals tractades. Es varen realitzar dos assajos de reg amb aigües regenerades procedents de l'EDAR de Celrà (Girona). En el primer assaig, es va utilitzar efluent procedent del tractament secundari i en el segon assaig, es va utilitzar efluent procedent del tractament terciari. Ambdós assajos van durar 1000 hores i van emprar quatre sistemes de filtració i sis tipus d'emissors. El primer sistema de filtració estava format per dos filtres de sorra de vint polzades, col·locats en paral·lel i omplerts amb 175 kg de sorra silícica disposada en una sola capa i, amb un diàmetre efectiu de 0.47 i 0.27 mm i un coeficient d'uniformitat de 2.41 i 2.89 per a l'assaig amb efluent secundari i terciari, respectivament. El segon sistema de filtració fou un filtre de malla de dues polzades i un nivell de filtració de 120 &#956;m. El tercer sistema de filtració va ser una bateria de filtració consistent en dos filtres d'anelles de dues polzades col·locats en paral·lel i un nivell de filtració de 130 &#956;m i, finalment, el quart sistema de filtració fou format per la combinació en sèrie d'un filtre de malla i una bateria de filtres d'anelles com els anteriorment descrits. Els emissors utilitzats foren sis de diferents característiques de disseny i d'operació i tots ells disponibles comercialment. Es va observar que el filtre de sorra va ser l'únic que va reduir els sòlids en suspensió i la terbolesa dels dos efluents utilitzats. Amb el sistema de filtració combinat i en l'assaig amb efluent terciari, es va reduir sensiblement l'oxigen dissolt d'abans de filtrar. Pel que fa a la resta de paràmetres analitzats (conductivitat elèctrica, oxigen dissolt, pH, temperatura i nombre de partícules) no es van veure afectats significativament al passar pels diferents sistemes de filtració. Els filtres que van presentar uns majors consums d'aigua durant els rentats van ser els de sorra, seguit dels d'anelles i malla en ambdós efluents assajats. Tant els filtres de malla com els d'anelles van ser els que van presentar més requeriments de pressió durant els rentats per tal d'assolir rentats eficients. També es va observar que l'obturació dels filtres, mesurada com a l'índex de filtrabilitat de la relació de Boucher, va dependre del tipus de filtre i l'efluent utilitzat. Es va utilitzar l'anàlisi dimensional per tal de relacionar mitjançant expressions matemàtiques l'obturació dels diferents sistemes de filtració amb les variables mesurades al llarg de l'assaig. Tot i que els ajustos amb una de les expressions desenvolupades en aquesta tesi i les desenvolupades en treballs precedents van ser bons, va quedar variabilitat per a explicar, degut potser, a la manca d'intensitat de mostreig en alguna variable o a la no mesura d'alguna altra variable que hauria estat d'interès. Pel que fa a l'obturació dels laterals de reg, es va observar que el percentatge de cabal emès pels emissors era un bon indicador de l'obturació. No es van observar en cap dels assajos obstruccions físiques als laterals o als emissors, fet que queda avalat per les elevades uniformitats de pressió aconseguides fins a l'últim moment de l'assaig. La posició al llarg del lateral i el tipus d'emissor utilitzat van ser factors determinants a l'hora de presentar obturació parcial o complerta. Al final dels laterals, i sobretot amb els emissors UN i TO, va ser on es van presentar la major part dels emissors completament obturats. Finalment, es va observar que la utilització d'un sistema SCADA va ser de gran ajuda per al monitoratge i control de l'estació de reg, permetent interactuar amb el sistema en continu i detectar fàcilment anomalies en l'operació que, sense aquest sistema, hagués estat molt més difícil d'observar.

[en] Agriculture currently requires a large volume of water to satisfy its needs and reach the productivity levels necessary for the sector to survive economically. Water is a scarce and limited resource and competition for it from the industrial sector and urban zones makes it more and more difficult to guarantee the supply. Using regenerated water for agriculture makes more water available so that high quality water can be used in other areas. However, using regenerated water has the serious disadvantage of clogging different components of the microirrigation system. For this reason the present doctoral thesis analyses the behaviour of a microirrigation system that uses treated wastewaters. Two irrigation trials with regenerated waters from the Celrà Wastewater Treatment Plant (Girona) were carried out. The first trial was conducted with secondary treatment effluent and the second trial with tertiary treatment effluent. Both experiments lasted 1000 hours and used four filtration systems and six emitter types The first filtration system was formed by two sand filters of twenty inches, placed in parallel and filled with 175 kg of silicic sand in a single layer with an effective diameter of 0.47 and 0.27 mm and uniformity coefficients of 2.41 and 2.89 for the trial with the secondary effluent and for the trial with tertiary effluent, respectively. The second filtration system was a screen filter with a 120 &#956;m filtration level. The third filtration system was a filtration battery consisting of two disc filters placed in parallel with a 130 &#956;m filtration level. Finally, the fourth filtration system combined a screen filter and a battery of disc filters as previously described. Six emitters with different design and operation characteristics were used, all of which are commercially available The sand filter was the only one that reduced the suspended solids and turbidity of the two effluents used. Using the combined filtration system with the tertiary effluent, the oxygen dissolved before filtration was significantly reduced. The other analysed parameters (electrical conductivity, dissolved oxygen, pH, temperature and particle number) were not affected significantly by the different filtration systems. During backwashing, and with the two effluents tested, sand filters consumed the most water followed by disc and screen filters, which had the highest pressure requirements during the backwashing for efficient filter washing. It was also observed that filter clogging, measured as the filterability index of the Boucher relation, depended on the type of filter and effluent used. Dimensional analysis was used to relate the clogging of different filtration systems to the variables measured during the trials by means of mathematical expressions. Although the adjustments with one of the expressions developed in this thesis as well as those developed in preceding works were good, there was still variability to explain. This could be due to the lack of sampling intensity for some variables. It is also possible that some variables that may have been of interest were not measured. The percentage of the water volume emitted by drip emitters was a good indicator of clogging of the irrigation laterals. Physical obstructions were not observed in any of the trials of the irrigation laterals or in the emitters, which was evidenced by the highly uniform pressure throughout the trails. The position in the irrigation lateral and the type of emitter used were determining factors for partial or complete clogging. Most of the completely clogged emitters appeared at the end of the irrigation lateral, especially with UN and TO drip emitters. Finally, the SCADA system was a helpful tool for monitoring and controlling the irrigation station. Continuous interaction was possible and operation malfunctions could be detected more easily.